## **Wysigings aan die reëls vir 2019.**

**Veranderinge in rooi kom uit**

### Reël 1.2.3 Spanne met 6 hengelaars – Veterane en Jonge dames O/19.

Spanne kan uit ‘n maksimun van 8 lede bestaan nl. 6 hengelaars, Bestuurder en Reserwe.

### Reël 1.2.5 Spanne met 4 hengelaars.

Spanne met 4 hengelaars kan uit ‘n maksimun van 6 lede bestaan nl. 4 hengelaars, Bestuurder/Kaptein en Reserwe.

## Hierdie is net om die samestelling van die spanne met 4 hengelaars uit te spel. Dit beteken dat reëls 1.2.5 tot 1.2.7 aanskuif na 1.2.6 tot 1.2.8.

### Reël 1.2.8 Gids(helper).

ŉ Gids wat nie ŉ lid is van die span nie, mag ŉ blinde hengelaar bystaan. Verwys na reëls 6.8 en 7.4.3.

Geen gids of helper word toegelaat nie.

## Reël 1.6 Spanne.

Tydens Nasionale Kampioenskappe sal deelname tot die volgende hengelaars beperk wees-

Mans Kampioenskappe - Mans en Seuns

Dames Kampioenskappe - Dames en Dogters

Junior O/13 Kampioenskappe - Seuns en Dogters onder 13 jaar

Jonge Dames O/13 Kampioenskappe - Dogters onder 13 jaar

Junior O/19 Kampioenskappe - Seuns en/of Dogters onder 19 jaar

Jonge Dames O/19 Kampioenskappe - Dogters onder 19 jaar

O/23 Kampioenskappe - Mans en Dames van 19 tot 22 jaar

Meesters Kampioenskappe - Mans en Dames 50 jaar en ouer

Meester Dames Kampioenskappe - Dames 50 jaar en ouer

Veterane Kampioenskappe - Mans en Dames 60 jaar en ouer

### Reël 1.7.3 Penalisasie. **(UIT)**

Seniors en Juniors

Waar daar vereistes is dat ‘n sekere aantal Anderskleuriges in ‘n span moet wees, moet daardie person/e elke dag van die kompetisie begin hengel. Indien ‘n Anderskleurige gedurende die dag se hengel om mediese redes nie verder kan hengel nie, kan die reserwe hengel, mits die span ‘n mediese sertifikaat inhandig by die hoofbeampte. Indien ‘n mediese sertifikaat nie ingehandig word nie, sal die reserwe se vangs nie in ag geneem word nie. Indien ‘n span nie die kwota Anderskleuriges in die span het wat vereis word nie, mag daar nie iemand anders in hul plek hengel nie. Waar die Anderskleurige/s nie aan die begin van dag begin hengel nie, sal die span met 30 kompetisiepunte beboet word. Dit impliseer dat indien daar 1 Anderskleurige in ‘n span moet wees en daar is nie 1 nie, sal sodanige span met 11 hengelaars meeding en met 30 kompetisiepunte per dag beboet word, dus 90 punte tydens ‘n normale SA kampioenskap. Dieselfde reëling geld by die 8-man spanne. In die geval van 8-man spanne sal die penalisasie 15 kompetisiepunte per dag wees. Verwys na reël 1.4.

### Reël 1.7.3 Bonus Punte **(IN)**

Waar daar vereistes is dat ‘n sekere aantal Anderskleuriges in ‘n span moet wees, word spanne wat daaraan voldoen, vergoed dmv bonuspunte. Die bonuspunt is gelykstaande aan die aantal deelnemende spanne en word per dag toegeken. Indien ‘n Anderskleurige gedurende die dag se hengel om mediese redes nie verder kan hengel nie, kan die reserwe hengel, mits die span ‘n mediese sertifikaat inhandig by die hoofbeampte. Indien ‘n mediese sertifikaat nie ingehandig word nie, sal die reserwe se vangs nie in ag geneem word nie en die bonuspunt sal verbeur word. Spanne wat nie Anderskleuriges het nie, kan met 8/12 Blankes hengelaars hengel, maar verbeur die bonuspunt.

## Reël 3.1 Bepaling van sones

In gevalle waar tot drie spanne aan ŉ kompetisie deelneem, is dit nie nodig om die hengelterrein in sones te verdeel nie. Indien daar egter vier of meer spanne deelneem, moet die hengelterrein in sones onderverdeel word. 12-Hengelaar spanne 6 sones, 8-hengelaar spanne 4 sones, 6-hengelaar spanne 3 sones en 4-hengelaar spanne 2 sones.

## Reël 3.4 Aanskuif in sones

Indien ŉ kompetisie oor meer dan een dag of hengelperiode strek, sal alle deelnemers tydens die onderbreking na die tweede volgende sone verskuif vir 6-, 8- en 12-hengelaar spanne. Spanne met 8 hengelaars skuif op dag 3 1 sone terug. Spanne met 4 lede skuif 1 sone aan elke dag. Indien hengelaars na die eerste of tweede dag in die verkeerde sones hul plekke inneem, sal die sonebeampte die hengelaars versoek om na die regte sones toe te skuif. Indien die hengelaars versuim om hieraan te voldoen, sal sy vis nie in aanmerking kom op die betrokke dag nie.

## Reël 3.6 Hengelaars per pen

Die twee deelnemers sal posisie inneem aan weerskante van die hengelpen d.w.s. een aan die linkerkant en een aan die regterkant van die hengelpen. Die deelnemers mag nie plekke ruil gedurende die kompetisie nie. Indien hulle plekke ruil sal vyf merietepunte van elke hengelaar afgetrek word as straf.

Hengelaars mag die volle lengte van hulle hengelgebied gebruik in die uitvoering van enige hengelverwante aksie.

Verwys ook na reëls 6.5, 6.5.1 en 6.5.2.

Rooi kom uit, 6.5.2 bestaan nie meer nie.

## Reël 5.6 Stroppe tydens Nasionale proewe

Tydens Nasionale Proewe sal Seniors, Dames, Meesters en Juniors Onder 19 wat kwalifiseer vir Nasionale kleure met slegs een hoek hengel wat aan ‘n “safety rig” gekoppel is. Indien ‘n hengelaar betrap word dat sy strop nie aan die voorskrif voldoen nie, sal alle vis tot op daardie stadium gevang, vrygelaat word sonder om dit te weeg.

## Reël 6.6 Inloop in die water

Deelnemers mag in die water inloop om 'n vis te land of vir die uitvoering van hengel take soos die plaas van ‘n hounet in die water of om lyne los te maak. Deelnemers mag egter nie dieper dan hulle armholte (Seniors / Dames / Meesters / Veterane en O/23) en heuphoogte (Juniors O/19, Jonge Dames O/19, Jonge Dames O/13 en Juniors O/13) in die water inloop nie en moet te alle tye op hulle voete bly. Geen ander toerusting behalwe ‘n skepnet mag deur ŉ hengelaar of sy helper gebruik word om ‘n vis te land nie. Inloop in die water in is beperk tot die gedeelte regvoor en parallel met die hengelaar se hengelarea. Indien hierdie reël oortree word, sal die betrokke hengelaar met vyf merietepunte gestraf word en die vis in hierdie handeling gevang moet in die water teruggeplaas word. Sou die hengelaar op dieselfde dag weer hierdie reël oortree sal hy summier vir die hele dag gediskwalifiseer word.

## Reël 6.8 Hulp deur gidse

Die gids van 'n blinde hengelaar mag hom help met die uitkenning van sy aas en geursels asook om rigting en byte aan te dui. Verder mag die gids hom ook help met die landing van 'n vis, verstrengelde lyne los te maak en te verseker dat die strop korrek aangehaak is voordat gewerp word. Indien die penmaat se lyne verstrengel raak, mag die gids sy vis help skep.

## Reël 6.9 Hulpverlening

Wanneer daar ‘n geval ontstaan waar hulpverlening aan ‘n hengelaar nodig is, moet die hengelaar se provinsie voor die aanvang van die kampioenskap skriftelik by die betrokke vaste komitee aansoek doen met die nodige motivering. Die betrokke vaste komitee moet dan op sy beurt die SAVOF dagbestuur nader vir toestemming. Indien die aansoek toegestaan word, moet dit skriftelik aan die hoofbeampte deurgegee word sodat dit by die inligtingsvergadering aan alle deelnemende spanne openbaar kan word.

## Reël 7.2 Plasing van hounette

### Reël 7.2.1 Posisie tov die pen

Aangesien die twee deelnemers in dieselfde hengelarea individueel hengel en nie as ‘n paar nie, word hulle vangste apart gehou en geweeg. Die hengelaar links van die hengelpen sal sy hounet links van sy buitenste stok plaas terwyl die hengelaar aan die regterkant sy hounet regs van sy buitenste stok plaas. Indien slegs een hengelaar by ŉ pen hengel, moet sy hounet links van sy stokke geplaas word. Die hounet/te moet aan ŉ staander of pen hang sodat die visse vrylik daarin kan beweeg. Waar die hengelaar die reël nie nakom nie sal hy/sy gewaarsku word om die nodige regstelling te maak. Indien dié hengelaar ŉ tweede keer op dieselfde dag fouteer, sal vyf merietepunte van die hengelaar se totaal afgetrek word vir die oortreding van die reël.

### Reël 7.2.2 Posisie in die water

Die hounet moet diep genoeg in die water geplaas word dat sowat 50cm onder die water is en die vis vrylik kan beweeg. Vis mag nie bokant die water uitsteek wanneer hulle in die net swem nie.

## 

**UIT**

## Reël 7.4 Wanneer is ‘n vis geland

‘n Vis word as geland beskou wanneer dit in die skepnet, op die oewer of onder beheer van die hengelaar is.’n Hengelaar mag dus ‘n vis optel in die water wanneer dit onder sy beheer is en in sy hounet plaas. Indien ‘n vis uit die hengelaar of sy helper se hande in die water val voordat die vis in die hounet geplaas is en hierdie persoon weer die vis met sy hande vang, mag hy die vis behou en in sy hounet plaas. Uitsondering word gemaak tov groot babers aangesien hulle baie keer gespeel word sodat die baber as’t ware “uitloop” op die kant.

**IN**

## Reël 7.4 Wanneer is ‘n vis geland

**ALLE v**is moet te alle tye in die water geskep word. ‘n Vis word as geland beskou wanneer dit in die skepnet of onder beheer van die hengelaar is. ’n Hengelaar mag dus ‘n vis uitlig uit die water en in sy hounet plaas. Vis wat geskep is kan aan wal gebring word en op ‘n afhaakmat/trapezium of derglike net/mat/seil geplaas word om bv hoeke uit te haal. Enige vis wat aan wal gebring word en op die grond beland, sal nie geweeg word nie en moet dadelik vrygelaat word. Indien ‘n vis uit die hengelaar of spanlid se hande in die water val voordat die vis in die hounet geplaas is en hierdie persoon weer die vis met sy hande vang, mag hy die vis behou en in sy hounet plaas.

### Reël 7.4.1 Uitsleep van vis

Vis mag nie uit die water tot op die oewer gesleep word nie. Vir die eerste oortreding sal die hengelaar eers gewaarsku word. Indien die hengelaar weer die oortreding begaan, sal die vis in die water teruggeplaas word en die hengelaar gelas word om vir die res van die hengel periode die hengelarea te verlaat.

### Reël 7.4.1 Uitsleep van vis

Vis mag nie uit die water tot op die oewer gesleep word nie. Vis wat uitgesleep word op die droë grond sal in die water teruggeplaas word. Vir die eerste oortreding sal die hengelaar eers gewaarsku word. Vir ‘n tweede oortreding sal die hengelaar gelas word om vir die res van die hengel periode die hengelarea te verlaat.

### Reël 7.4.2 Vis in net voor werp

Enige vis wat geland word, moet onmiddellik in die hengelaar se hounet in die water geplaas word voordat hy weer mag werp. 'n Oortreding van hierdie bepaling sal daartoe lei dat die betrokke vis in die water teruggeplaas moet word.

### Reël 7.4.3 Hulp deur gidse

Die gids van ŉ blinde hengelaar mag sy vis in die hounet plaas.

### Reël 7.4.3 Land van tweede vis

Indien ‘n hengelaar ‘n vis geland het, maw reeds geskep het, mag hy nie met sy ander stok nog ‘n vis land alvorens die eerste vis nie in sy hounet geplaas is nie. Die tweede vis kan wel vasgekap en gespeel word, maar mag nie geskep word totdat die eerste vis in die hounet is nie.

## Reël 8.1 Toegelate vis

Alle varswater vis spesies gevang sal geweeg word mits sulke vis voldoen aan die vereistes van die toepaslike ordonnansie van die gasheer provinsie. Vis wat nie voldoen aan die bepaling van die ordonnansie nie, sal gediskwalifiseer word. Die toepaslike ordonnansie moet ingesluit wees in die amptelike program en kopieë daarvan moet uitgehandig word tydens die eerste inligtings vergadering. Verwys ook na 8.4.

LW: Geelvis is hier uitgesluit en staan onderhewig aan die huidige AD-HOC reel wat tans van toepassing is.

### Reël 9.1.3 Kratte en trapeziums

Om te verhoed dat vis maklik uitspring uit kratte en trapeziums word spanne/provinsies versoek om toe te sien dat die toerusting voldoende is bv trapezium en krat groot en diep genoeg en dat die krat nie groot gate het waardeur kleiner vis kan val nie.

### Reël 9.3.1 Weegprosedure

Alle hengelaars se nette sal in die water aan hulle staanders wees, diep genoeg sodat die vis vrylik onder die water kan beweeg.Tydens die inweeg sal die beampte die hengelaar roep wie se vis geweeg moet word. Die hengelaar sal dan eers sy geelvisnet bring, die vis weeg en dan die vis in die water vrylaat waar sy ander net is. Daarna sal hy sy ander net skaal toe neem en die vis gaan weeg. Die vis moet direk vanuit die hounet in die weegsak/trapezium/krat geplaas word en na die inweeg terug geplaas word in die hounet. Die vis sal daarna weer vrygelaat word in die dieper water waar hulle veilig en vrylik kan wegswem. Alles moontlik moet ook gedoen word om te poog dat vis nie op die grond beland nie. Verwys ook na 7.2.2 en 9.1.3.

### Reël 10.1.1 Punte per vis

Alle soorte varswatervis wat gevang is en wat aan die vereiste van die toepaslike ordonnansie en hierdie reëls voldoen, sal ingeweeg word en vangspunte (bereken tot die tweede desimaal) sal soos volg aan die betrokke hengelaar toegeken word –

- Vyf (5) punte per vis.

- Tien (10) punte per kilogram vir alle vis gevang.

Alle kurpespesies het ‘n minimun lengte van 150mm om te kwalifiseer vir inweeg en dit geld in alle provinsies. Alle dwerg-visspesies soos bv ghieliemientjies, muskietvisse ens. word nie ingeweeg nie. Die gasheer moet in sy uitnodiging na die kampioenskap aandui watter dwergspesies is van toepassing waar die kampioenskap gaan plaasvind.

**Veranderinge in rooi kom uit**